Tolong jelaskan mengenai Arsitektur dari Musajik Bingkudu dalam bahasa minangkabau

Salain kaasaliannyo nan masih tajago, arsitektur musajik ko murah sangaik untuak dikana. Utamonyo bagian atok nan tadiri dari tigo tingkek jo saketek cakuang. Katiko mulai ditagakan musajik ko mamakai sistem pasak, yaitu pola bangunan nan indak ado manggunoan paku di satiok sambuangan kayu.

Bangunan musajik talatak di lereang Gunuang Marapi pado katinggian 1.050 m di ateh pamukoan lauik, dibangun pado sabidang tanah salaweh 60 x 60 meter persagi, jo laweh bangunan 21 x 21 meter. Samantaro tinggi bangunan dari pamukoan tanah sampai ka puncak (atok) adolah kiro-kiro 19 meter. Musajik ko punyo konstruksi bangunan nan tabuek dari kayu jo tatanan atok ijuak nan batingkek tigo. Sarupo co Rumah Gadang, bangunan musajik punyo kandang atau kolong di bawah jo tinggi kiro-kiro 1,5 meter.